**20.06.2017.**

**Atbildes uz jautājumiem Nr.3**

**Atklāta konkursa “Ēkas Ķīpsalas iela 6B, Rīgā, pārbūve, paaugstinot ēkas energoefektivitāti un izmantojot videi draudzīgus celtniecības materiālus un izstrādājumus, RTU Inženierzinātņu un viedo tehnoloģiju centra vajadzībām”, ID Nr. RTU-2017/50, komisija ir saņēmusi potenciālā pretendenta jautājumus par konkursa nolikumu un sniedz šādas atbildes:**

**1. Jautājums.**Gadījumā, ja Pretendenta uzņēmuma kritēriji atbilst tiem likuma “Gada pārskatu un konsolidēto gada pārskatu likums” kritērijiem, kas ļauj gada pārskatu iesniegt līdz sekojošā gada 31.jūlijam, lai apliecinātu konkursa nolikuma 4.2.5. punkta izpildi, Pretendentam ir jāiesniedz 2015.finanšu gada bilances (kura iesniegta VID) apliecinātu kopiju, vai 2016.finanšu gada operatīvās bilances apliecinātu kopiju?

**1. Atbilde. Ievērojot faktu, ka atbilstoši Gada pārskatu un konsolidēto gada pārskatu likuma 97.panta 1.punkta pirmajai daļai uz piedāvājumu iesniegšanas datumu potenciālajam pretendentam var nebūt atbilstoši sagatavots un iesniegts Valsts ieņēmumu dienestam vai attiecīgajai valsts institūcijai reģistrācijas valstī gada pārskats par 2016.gadu, kā arī pamatojoties uz Publisko iepirkumu likuma 2.panta 2.punktu, 45.panta sesto daļu un konkursa nolikuma 4.2.5.punktu, lai apliecinātu konkursa nolikuma 4.2.5.punkta izpildi, pretendentam ir jāiesniedz 2015.gada bilances apliecināta kopija.**

**2. Jautājums.**Gadījumā, ja Pretendenta uzņēmuma kritēriji atbilst tiem likuma “Gada pārskatu un konsolidēto gada pārskatu likums” kritērijiem, kas ļauj gada pārskatu iesniegt līdz sekojošā gada 31.jūlijam, lai apliecinātu konkursa nolikuma 4.2.6. punkta izpildi, Pretendentam ir jāiesniedz 2015.finanšu gada bilances (kura iesniegta VID) apliecinātu kopiju, vai 2016.finanšu gada operatīvās bilances apliecinātu kopiju?

**2. Atbilde. Ievērojot faktu, ka atbilstoši Gada pārskatu un konsolidēto gada pārskatu likuma 97.panta 1.punkta pirmajai daļai uz piedāvājumu iesniegšanas datumu potenciālajam pretendentam var nebūt atbilstoši sagatavots un iesniegts Valsts ieņēmumu dienestam vai attiecīgajai valsts institūcijai reģistrācijas valstī gada pārskats par 2016.gadu, kā arī pamatojoties uz Publisko iepirkumu likuma 2.panta 2.punktu, 45.panta sesto daļu un konkursa nolikuma 4.2.6.punktu, lai apliecinātu konkursa nolikuma 4.2.6.punkta izpildi, pretendentam ir jāiesniedz 2015.gada bilances apliecināta kopija.**

**3. Jautājums.**Gadījumā, ja Pretendenta uzņēmuma kritēriji atbilst tiem likuma “Gada pārskatu un konsolidēto gada pārskatu likums” kritērijiem, kas ļauj gada pārskatu iesniegt līdz sekojošā gada 31.jūlijam, lai apliecinātu konkursa nolikuma 4.2.7. punkta izpildi, Pretendentam ir jāiesniedz Peļņas un zaudējumu aprēķina apliecinātas kopijas par 2014.; 2015. finanšu gadiem, par kuriem ir atbilstoši sagatavoti, apstiprināti un iesniegti Valsts ieņēmumu dienestam gada pārskati un Peļņas un zaudējumu aprēķina apliecināta kopija no operatīvā 2016.gada finanšu pārskata?

**3. Atbilde. Ievērojot faktu, ka atbilstoši Gada pārskatu un konsolidēto gada pārskatu likuma 97.panta 1.punkta pirmajai daļai uz piedāvājumu iesniegšanas datumu potenciālajam pretendentam var nebūt atbilstoši sagatavots un iesniegts Valsts ieņēmumu dienestam vai attiecīgajai valsts institūcijai reģistrācijas valstī gada pārskats par 2016.gadu, kā arī pamatojoties uz Publisko iepirkumu likuma 2.panta 2.punktu, 45.panta sesto daļu un konkursa nolikuma 4.2.7.punktu, lai apliecinātu konkursa nolikuma 4.2.7.punkta izpildi, pretendentam ir jāiesniedz 2013., 2014. un 2015. gadu bilanču apliecinātas kopijas.**